Vragmotors dalk binnekort taboe in spitstyeArgieffoto “Dit is in reaksie op die slagting wat daagliks op Suid-Afrika se paaie voorkom en waarby swaar voertuie betrokke is,” het minister Dipuo Peters in ‘n verklaring gesê. Volgens die voorstel sal vragmotors wat meer as 9 000kg weeg, nie weeksdae tussen 06:00 en 09:00 en 17:00 en 20:00 die land se paaie mag gebruik nie. Volgens Peters sal die beperking nie op vakansiedae en naweke van toepassing wees nie en sluit dit nie nooddiensvoertuie in nie. Die voorgestelde regulasies sal vir kommentaar beskikbaar gestel word voor dit uitgevaardig sal word. Ishmael Mnisi, die minister se woordvoerder, het aan ANA gesê die departement is gereed om oor die regulasies te debatteer en dat hulle vol vertroue is dat die regulasies werkbaar is.